གཡང་སྐྱིད་ཀྱིས་དཔེ་ཚོང་ཁང་ནས་དེབ་ཁག་ཅིག་ཉོས་རྗེས།ཐད་ཀར་ཆོས་སྒྲོན་གྱི་ཚོང་ཁང་ནང་འཛུལ།ཆོས་སྒྲོན་གྱིས་གཡང་སྐྱིད་མཐོང་མ་ཐགངའི་ཚོང་ཁང་འདི་དེབ་ཚོང་ཁང་ལ་བསྒྱུར་ནི་མེད།དེ་རིང་ཁྱེད་རང་ཧོབ་སྟེ་ཕེབས་པ་ཡ་མཚན་ཆེཞེས་ཀུ་རེའི་ཚུལ་གྱིས་བརྗོད་དེ།ཚོང་གཡོག་དང་བུ་རྫི་གཅིག་ལྕོགས་ཡིན་པའི་གྲོང་གསེབ་ཀྱི་བུ་མོ་དེ་ཚོང་ཁང་ནང་བཞག་ནས།གཡང་སྐྱིད་ཁང་པ་སྦུག་མའི་ནང་འཁྲིད།ཆོས་སྒྲོན་ནི་གཡང་སྐྱིད་ཀྱི་སློབ་འབྲིང་སློབ་གྲོགས་ཡིན་ཞིང༌།སློབ་གྲྭ་མ་ཐོན་གོང་ནས་ཁམས་པ་ཚོང་པ་ཞིག་དང་འབྲེལ་བ་བྱུང་སྟབས།སློབ་གྲྭ་ནས་རྩ་དགོངས་ཞུས་ཏེ།ཁམས་པ་དེ་ཕྱི་ལ་ཚོང་ཟོག་ཉོ་སྒྲུབ་དང༌།མོ་རང་གིས་ཚོང་ཁང་བཟུང་སྟེ་འཚོ་བ་སྐྱེལ་བཞིན་ཡོད།ཚོང་དཔོན་ལགས།དེང་སྐབས་ཚོང་གང་འདྲ་འདུག་གམགཡང་སྐྱིད་ཀྱིས་ཇ་འཐུང་ཞོར་དུ་དྲིས།